
היו"ר זבולון אורלב:	אני  מתכבד  לפתוח  את  ישיבת  ועדת החינוך 
 	והתרבות בעניין פתיחת תוכניות לתואר שני במכללות האקדמיות להכשרת מורים וגננות. 


יהודית נאות:	המועצה  להשכלה  גבוהה  צריכה לומר לנו מה 
 	הן אמות המידה שלה לאישור. 


שרה זיו:	אני אומר כמה דברים כלליים.


היו"ר זבולון אורלב:	אני מציע לא כלליים. הבה נהייה תכליתיים. 


שרה זיו:	המכללות  לחינוך   נערכות  לפתיחת   תוכניות 
 	הלימודים לתואר שני מוסמך בחינוך MAD שהוא המשכו של התואר הראשון BED. זה חלק מתהליך אקדמיזציה ופרופסיונליזציה של מערכת הכשרת המורים. אנחנו למעשה בשלבי סיום אחרונים של האקדמיזציה של כל המכללות הממלכתיות והממלכתיות דתיות, ולמעשה המשרד קיבל את המדיניות שכל מורה יהיה מורה אקדמאי. סגרנו את כל המסלולים שלא יילכו לקראת אקדמיזציה, ואנחנו איננו פותחים יותר מסלולים שאינם אקדמיים ואינם מכללות. 


	ההיערכות לתואר השני היא כורח השעה ממספר סיבות: 

1. התפתחות פרופסיונלית של מורים במסלול המשך. מורים יכולים לעשות היום תואר שני בדיסיפלינה; זה תמיד היה פתוח, והיום המועצה להשכלה גבוהה פתחה את זה או אישרה את הכיוון של תואר מחקרי ותואר ללא תזה. המועצה להשכלה גבוהה גם אישרה את העיקרון של תואר שני במכללות. תואר מחקרי ותואר ללא תזה הם באוניברסיטאות. היא אישרה גם את העיקרון של תואר שני במכללות, תואר ללא תזה, תואר נלמד, ומה שאנחנו בעצם מציעים על הבסיס הזה זהו תואר פרופסיונלי להתפתחות מקצועית של מורים, שאותו לא ניתן לעשות לא בתואר שני באוניברסיטאות ולא במקום אחר, גם כאשר אדם משלים בשלוחות. 


	היום אנשים רוכשים את התואר השני או במסגרת האוניברסיטאית בתואר דיסיפלינרי עם תזה או בלי תזה, או תואר בחינוך בלי תזה או עם תזה. ישנן היום גם  השלוחות, שאנשים רוכשים שם תארים למיניהם, שהם לא בהכרח בהוראה. המסלול שאנחנו רצינו הוא מסלול בהוראה. יש הסכמה של מל"ג לפיתוח תוכניות הלימודים לתואר שני במכללות.


יהודית נאות:	את אמרת שאי אפשר לעשות את זה במוסדות.


שרה זיו:	 התואר  הזה  שאנחנו  רוצים  לפתח  
 	יהיה תואר פרופסיונלי יישומי של המכללות בתחום מקצוע ההוראה ומקצועות תומכי חינוך, שתומכים את המערכת הבית ספרית.



היו"ר זבולון אורלב:	מה מעכב? 


יהודית נאות:	לא  הבנתי:  במה  זה  יהיה  שונה  מתואר שני 
 	בחינוך של אוניברסיטת ירושלים? 


שרה זיו:	מורה   באוניברסיטה   שמסיים   מקבל   תואר 
 	בדיסיפלינה פלוס תעודת הוראה. כאשר הוא מקבל תואר ראשון במכללות, הוא מקבל תואר במקצוע ההוראה. 


היו"ר זבולון אורלב:	מה  ההבדל בין ה-MAD שאת מציגה אותו כאן 
 	לבין תואר שני בבית הספר לחינוך באוניברסיטה העברית אצל גברת רות בטלר? 


שרה זיו:	הוא  תואר  בהוראה. אצל גברת רות בטלר אין 
 	תואר בהוראה - תואר שני.  יש שתי אופציות באוניברסיטה: יש תואר דיסיפלינרי שני. הם נכנסים עכשיו לתוכנית של MA TEACHING.


היו"ר זבולון אורלב:	אנחנו מוותרים על השאלה. מה מעכב? 


שרה זיו:	לפי דעתי  כרגע  יש שני מהלכים או שני דברים 
 	שמעכבים. האחד, הצורך בהתארגנות המכללות בבניית הסגל המתאים למסלולי התואר השני, שזאת באמת בעיה של המכללות לגייס אותו, כאשר אחד הדברים המפריעים הוא למשל רמת השכר הקיימת היום; ומסלול עובדי ההוראה – לגייס מרצים לתואר שני - היכולת של המכללות האלה להתמודד היא קטנה יותר.


היו"ר זבולון אורלב:	במסלול  שכר עובדי ההוראה קשה יהיה לגייס 
 	כוח  אדם  לסגל  אקדמי, כדי  להעלות  את   
 	המכללה לרמה של MAD.


שרה זיו:	נכון.  הבעיה  הזאת קיימת גם בלימודי התואר 
 	הראשון, כאשר  קיים פער גדול בינם למכללות 
 	האזוריות.  


היו"ר זבולון אורלב:	מהי הבעיה השניה? 



שרה זיו:	הבעיה  השניה –  עדיין  לא  אושרה  גם באוצר 
 	מסגרת תקציבית.


היו"ר זבולון אורלב:	האם הוגשה בקשה של המשרד? 


שרה זיו:	אני איני  מגישה  את  הבקשה  של המשרד. 
 	אני פונה במשרד. אני אינני יכולה להגיד אם הוגשה בקשה של המשרד אל האוצר.  לא הוגשה בקשה.


היו"ר זבולון אורלב:	אינני יכול ככה. אנחנו צריכים שמישהו ידבר 
 	בשם  המשרד, לא בשם אגף, עם כל הכבוד. לא 
 	הוגשה בקשה? 


שרה זיו:	לא הוגשה בקשה.


היו"ר זבולון אורלב:	מה נעשה בעניין הראשון כדי לפתור את הבעיה 
 	של מסלול השכר? 


שרה זיו:	כרגע  נעשו  פניות  אל האוצר בניסיון להתאים 
 	את מסלולי השכר של המורים במכללות למכללות האזוריות. ההפרש הוא היום בסביבות שישים אחוז. 


היו"ר זבולון אורלב:	לרעת מורי המכללות להכשרת מורים? 


שרה זיו:	נכון.   לטובת   המכללות    האזוריות    ולרעת 
 	המכללות לחינוך. 


יהודית נאות:	אני  הייתי מצפה שיתנו לנו סקירה על הביקוש 
 	וההיצע בתחום. למה? העובדה שכל אחד רוצה איננה אומרת שיש לנו המשאבים הלאומיים לזה. השאלה שלי היא למשל: האם האוניברסיטאות בחוגים לחינוך הקיימים עם תשתית ועם שכר, האם יש להן ביקוש יותר מאשר ההיצע? 


היו"ר זבולון אורלב:	חברת הכנסת יהודית נאות, במכללות להכשרת 
 	מורים לומדים כשלושים אלף תלמידים. בבתי הספר לחינוך בכל שבע האוניברסיטאות גם יחד, אני מניח שאין לומדים גם אלף סטודנטים.


	

יהודית נאות:	על התואר השני אני מדברת.


היו"ר זבולון אורלב:	כמה    לומדים   בכל   בתי   הספר לחינוך בכל 
 	האוניברסיטאות? 


רות בטלר:	לתואר   שני   אצלנו   יש   קרוב   לשבע  מאות
 	 תלמידים. 


היו"ר זבולון אורלב:	אזיי טעיתי. לומדים שלושת אלפים תלמידים. 


יהודית נאות:	האם יש סקר שמעיד כמה מתוך  השלושים  
 	אלף רוצים לעשות תואר שני?

 
קריאה:	יש.


יהודית נאות:	אזיי, תנו את הנתון הזה.


היו"ר זבולון אורלב:	הרצון  כפי  שאנחנו  הבנו,  שאני אישית חושב 
 	שהוא רעיון מאוד נכון, זה שאי אפשר לעזוב את האקדמיזציה והפרופסליזציה של מערכת ההוראה בתואר ראשון במכללות להכשרת מורים, אלא להמשיך והתקדם.


רב יהודה פליקס:	זה  יסגור גם את עניין השלוחות. העובדה היא 
 	שבשלוחות פונים בערך כארבעים אחוז אנשי הוראה בשביל התואר השני. אם יהיה במכללות תואר שני, נוכל למנוע את עניין השלוחות, ובזה מעוניינים רוב הגופים בארץ.


היו"ר זבולון אורלב:	ויש  עניין  למערכת  החינוך  שמורה  יעשה את 
 	התואר השני במכללה להכשרת מורים.


שרה זיו:	דוח המועצה להשכלה גבוהה.


היו"ר זבולון אורלב:	אם  מה שהן מציעות אינו   מוצא  חן   בעיניך, 
 	דברי עם המועצה להשכלה גבוהה. יש להם  כל הכלים החוקיים לסגור אותן.



שרה זיו:	למיטב ידיעתי,  באוניברסיטאות  ניתן  לקלוט 
 	בין חמישה-עשר אחוז לעשרים אחוז לפי הדוח שלהם מן המבקשים לימודי תואר שני בחינוך. גם המסיימים הם כארבעים אחוז. משום שיש קושי למצוא מנחים, פונים רבים יותר ללימודים ללא תזה. רבים אינם מסיימים. משך הלימודים הוא חמש שנים ושש שנים. עובדה היא שהמועצה להשכלה גבוהה, מתוך הנתונים האלה ואחרים, פנתה והחליטה על תואר שני במכללות, כאשר היא מייחדת אותו  לתואר נלמד או לתואר מקצועי.


	מוסדות אקדמיים אינם יכולים להישאר תמיד ברמת תואר ראשון, וצריכים להיות פיתוח וצמיחה עם הייחוד שלהם לכיוון שבו הם מתמחים. אנחנו היום שלושים אלף סטודנטים במכללות לחינוך לתואר ראשון. יש להניח שצריך לתת לאחוז מסויים מהם את האפשרות להמשיך באותם מוסדות שבהם הוא עשה תואר ראשון במקצוע ההוראה, להתמחות בתחום הפרופסיה שאותה הוא למד לתואר ראשון. לכן אני חושבת שנכון, ועובדה היא, שהדברים אושרו. הרי זה לא ידון עכשיו לאשר תואר שני. זה דיון שעבר כבר. הדיון הזה קיים, הוחלט ונעשה.


היו"ר זבולון אורלב:	אני  זימנתי   את  הדיון   מפני   שידעתי   שיש 
 	החלטה עקרונית, שאמרתי שאני מברך עליה, גם במשרד החינוך וגם במועצה להשכלה גבוהה, שהם תומכים במהלך העקרוני הזה כפי שאמרתי, כדי לקדם את הרמה האקדמית ולקדם את הרמה המקצועית גם של המכללות וגם של הלומדים במכללות האלה. זה נותן מעמד פרופסיונלי מקצועי טוב יותר, מבוסס יותר לכל מערכת החינוך. אלא שכל פעם ששאלתי מה קורה, מסרו לי  על קושי אחר. ברגע שאני שומע כל פעם קושי אחר, זה היה נראה לי שהדיונים האלה נכנסו לרחוב ללא מוצא. אמרתי: נזמן דיון קצר. קודם כל נברר מה קורה, כי כל אחד הביא תשובות אחרות; וזאת מטרת הדיון. 


יהודית נאות:	אני  מבינה  שאתה כבר מצאת את התשובה. 
 	אם לא הגישו שום דבר לאוצר-


היו"ר זבולון אורלב:	לא. יש גם בעיה של מסלולי קידום שכר. 


שרה זיו:	סך   הכל   מבחינת   קידום   התוכניות, אנחנו 
 	נערכים מאוד יפה מבחינת …, מכללה אחת כבר הגישה את בקשתה למועצה להשכלה גבוהה באישורנו וזאת מכללת וינגייט.  אני מניחה שבשנה הבאה, תוך כדי התמודדות עם הקשיים שאני מציגה אותם עכשיו, ייגשו עוד מספר מכללות ויגישו את תוכניותיהן בחתימת המשרד. אלה עדיין חלק מן הקשיים. זה דורש התמודדות. השאלה היא  באמת השכר של הסגל הבכיר במכללות האקדמיות. יש קושי לגייס לדרגת מרצה בכיר ולדרגת פרופסור. אי אפשר לשלם במסלול עובדי הוראה ולגייס אנשים. הדבר הזה הוא קשה.






איתמר גרינולד:	כרגע   אני   יושב   ראש    הוועדה    הארצית 
 	למינויים של בעלי משרות ותפקידי הוראה במכללות לקבלת הדרגה הבכירה שנקבעה בהסכם בין משרד החינוך, משרד האוצר והסתדרות המורים כמרצה בכיר א'. האנשים שאיתם באתי במגע בעניין הזה, שראו את המסמך הזה, חשבו שיש ללכת למהלך, ואני תמכתי והובלתי את זה, שיש … גם בהתחשב במגמות לפתח תוכניות הוראה מתקדמות, למשל לימודי תואר שני, אבל שהתואר הבכיר במכללה להכשרת מורים לא  יהיה מרצה בכיר א', שזאת דרגה קיקיונית למעשה, אלא פרופסור חבר. גברת שרה זיו, אני ועוד חברים של הוועדה הלכנו למר נחמיה לב ציון, וקיבלנו תמיכה מלאה למהלך  הזה באופן עקרוני. כיוון שיש ועדה מטעם המועצה להשכלה גבוהה, שמסמיכה בעלי תפקידים ומכללות לקבלת פרופסור חבר, נקבע שהוועדה שאני עומד בראשה תיהפך להיות חלק מאותו מהלך, ושאני אצורף לסגל הזה. 


שרה זיו:	זה הומלץ.


איתמר גרינולד:	זה הומלץ.


שרה זיו:	זה עדיין לא נקבע.


איתמר גרינולד:	זה  לא  נקבע.  העניין  הוא  יותר מסובך. דובר 
 	הרבה מאוד על תקציבים, ודובר על היערכות לוגיסטית של העניין. אם הולכים למהלך יסודי של השבחה גם של התואר הניתן במכללות או קידום התואר במכללות, המכללות צריכות לעבור גם השבחה של הסגל האקדמי הפנימי, ליצור תשתית הרבה יותר מכינה לקראת העניין הזה וגם לבנות באותה שעה מערכת שהיא תהייה מערכת תוכניתית ראויה לתואר שני. 


	יש כאן קווי יסוד ללימודי תואר שני במכללות לחינוך. זה איננו נותן מבחינה אקדמית תמונה שאפשר לסמוך עליה או למסגר אותה ולתלות אותה על הקיר של מה זה לימודי תואר שני במכללות לחינוך.


	אני חושב שהמהלך הזה של מכללות ללימודי MED  בוודאי יהיה מהלך שיקפיץ מכללות אחרות, מכללות כמו המכללות האזוריות וכל אלה שנותנים היום BA , וגם הן תרצינה, וכאן תהייה בעיה שהיא נלווית, אבל היא בעיה שאני חושב שצריך לתת עליה את הדעת. 


	אני יודע שהאוניברסיטאות היום נערכות בצורה יותר מסיבית מאשר בעבר לקלוט בוגרי מכללות לחינוך ומקימות מסגרות לימודיות מתאימות לעניין הזה. איני יודע אם  בהשקעת התקציבים והמשאבים הלאומיים, מה צריך ובמי צריך לתמוך. אני חושב שבמערכת של מכללות, הכלל צריכה להיות השבחת התואר הראשון באופן רדיקלי בכל דרך אפשרית, כולל פיתוח מעבדות, פיתוח הספריות, סגל יותר טוב וכן הלאה, ולימוד ה-MA בכל הצורות יהיה לפי  שעה עדיין נתון בידי אלה שמוסמכים לכך, שהן האוניברסיטאות או אלה שניתנו להם הכלים לעשות את הדבר. 


	אני חושב שדבר אחד צריך להיות ברור. הצעד המכריע הראשון, גם מבחינת הדימוי העצמי של המכללות וגם העמקה מהותית של שלבי האקדמיזציה וגם הדברים שגברת שרה זיו דיברה עליהם, תגמול נכון של אותם אנשים שאפשר יהיה להביא אותם למכללות בתואר הראשון קודם כל, צריך להיות שהתואר הבכיר האקדמי יהיה תואר פרופסור חבר; וכל התנגדות בעניין הזה, לפי דעתי, רק מחבלת במעמדו של מקצוע ההוראה בישראל. 


יהודית נאות:	באוניברסיטה העברית כדי להנחות MA התואר 
 	מרצה בכיר  מקנה לו זכות. אני יודעת שגם באוניברסיטת חיפה מרצה בכיר זאת דרגה די גבוהה. כמרצה אתה אינך יכול להנחות MA, אבל כמרצה בכיר בוודאי. זה בעצם המעבר לזכות להנחות. 


נפתלי ויטמן:	יש  החלטה של המועצה להשכלה גבוהה מלפני 
 	שנה. ההחלטה היא  החלטה חיובית באשר ללימודי תואר שני במוסדות מוכרים להשכלה גבוהה שאינם אוניברסיטאות. זאת ההחלטה. אנשים הניחו שהיה דיון, ושיש אולי החלטה בעניין מוסדות להכשרת מורים. יש החלטה כוללת על מוסדות שאינם אוניברסיטאות. עוד לא אמרתי מכללות, זה יותר רחב, כי אינני יודע אם "בצלאל" היא מכללה או "מוזיקה" היא מכללה. 


רב יהודה פליקס:	זה כולל גם את ההוראה.


נפתלי ויטמן:	זה  כולל  כמובן גם את ההוראה. אנחנו רואים 
 	את הלמעלה מעשרים מכללות להכשרת עובדי הוראה כמכללות שלנו לכלל דבר מבחינת המועצה להשכלה גבוהה. 



	מבחינתנו, אנחנו מוכנים ובשלים לקבל בקשות ממוסדות להכשרת עובדי הוראה לתואר שני, בשני תנאים. תנאי ראשון - שהם עומדים בתנאי הבסיס לבדיקה, שאם לא, אזיי הרפרנטים אצלנו יצטרכו להחזיר את זה. התנאי השני - היות שמבחינתנו משרד החינוך, האגף של הגברת שרה זיו, הוא הות"ת או מעין ות"ת, זה צריך לבוא משם. במישרין אנחנו צריכים לקבל את זה דרך הות"ת שלהם, דרך הגברת שרה זיו. נקבל את הדברים, נתחיל לעסוק בהם בדיוק כמו שאנחנו נעסוק במכללת יפו, או בבקשה של מכללת בצלאל, או בבקשה של מכללת מוזיקה. 


יהודית נאות:	אני לא קלטתי לגבי הביקוש וההיצע, עורך דין 
 	נפתלי ויטמן. לא השבת לי לגבי ביקוש והיצע. 


נפתלי ויטמן:	אני לא השבתי בכלל לשאלות. 



יהודית נאות:	בכל זאת? 


נפתלי ויטמן:	חברת  הכנסת  יהודית  נאות, עד כמה שאנחנו
 	יודעים, ומדיונים מלפני זמן עם ראשי בתי הספר לחינוך באוניברסיטאות,  הם אמרו שהם מקבלים אחוז קטן מהמבקשים, לא סתם המבקשים, המבקשים שיש להם התנאים להתקבל ללימודי תואר שני. אזיי הם אמרו: תל-אביב -  עשרים אחוז. הביקושים הם יותר גדולים. 


יהודית נאות:	הם  עושים  מיפוי על סמך אמות מידה. אין זה 
 	אומר שהם לא יכולים היו לקבל יותר, שהרי זאת הבעיה. האם יש לנו בעיה או שאנחנו הולכים להוריד את אמות המידה.  השאלה היא, אם המוסדות הקיימים להשכלה גבוהה יש להם  היכולת הפיזית והמחקרית לקבל יותר אנשים, ושבעצם עצם העובדה שהם אינם מקבלים, נובעת  מאמות מידה. 


שרה זיו:	ענה  על  זה  כרגע   מר   נפתלי   ויטמן.   מתוך 
 	העומדים באמות המידה יכולים לקבל חמישה-עשר עד עשרים אחוז. זאת אומרת אלו אינם אלה שאינם עומדים באמות המידה. אלה שעומדים באמות המידה אינם מתקבלים. מחפשים שנים מנחה לא רק לתואר שלישי, כבר לתואר שני, ולכן גם במכללות לחינוך יהיו כמובן אמות מידה ואמות מידה לקבלה לתואר שני.


היו"ר זבולון אורלב:	אלה   אמות המידה    של    המועצה  להשכלה 
 	גבוהה. 


שרה זיו:	בדיוק של המועצה להשכלה גבוהה.


היו"ר זבולון אורלב:	אין מדובר כאן בשינוי אמות מידה. 


איתי זימרן:	יש  כאן  בעיה  הרבה  יותר  רחבה  ממה  שאת 
 	מעלה - הבעיה של מעמדו של המורה בציבור בכלל. על זה אף אחד לא נתן את הדעת. 


	יש בעיה שניה – מה פירוש המושג אקדמיזציה של עובדי הוראה. מה אומר המונח אקדמי למורה, לעובד הוראה לצרכים שלו בשדה? אני משוכנע, אחרי הרבה שנים של ניסיון, שמה שהאוניברסיטה העברית מקנה היום, עובדה היא שהאוניברסיטה פותחת מסלולי הוראה לאור הבעיה שעומדת בפניה שאנחנו מעלים. זאת אומרת שיש כאן דפוסים חדשים של הכשרה ברמה מסויימת באמות מידה מסויימות. 


	ברור לגמרי שאם נצליח לגייס מורים לתוכניות MED בעלי תואר שלישי, והקביעה האחרונה היא שלא ייכנסו מורים שאינם בעלי תואר שלישי לתוך תוכניות ה-MED, והיא קביעה מוצדקת, זה אומר באופן מיידי העלאת רמת ההוראה במכללות עצמן, שזה מותנה גם בעניין התקציבי וכדומה. 


	יש לי למעלה מארבע מאות פונים של בוגרים שלנו שיעמדו באמות המידה שלנו שקבענו, שאחת מהן היא גם שלוש שנים לפחות של ניסיון בשדה, כי התוכניות שלנו בנויות לאנשים שהיו שלוש שנים, כי בקונספציה שלנו אי אפשר לסיים את ההכשרה אחרי ארבע שנים של הכשרה, ואתה צריך להחזיר את האנשים דרך ההשכלה הגבוהה להכשרה ולהשתלמות. 


היו"ר זבולון אורלב:	הסתדרות  המורים,  לכאורה   מה  שאני  מבין 
 	מכאן, הוא שאתם בולמים את המערכת. 


דוד עבאס:	מדוע זה מובן ככה? 


היו"ר זבולון אורלב:	בגלל  שבמסלול שכר של דירוג עובדי ההוראה, 
 	אי אפשר, בגלל שאתם אינכם מסכימים. אזיי המורים בסגל האקדמי של המכללות מקבלים שכר שנמוך בשישים אחוז מהשכר של המקבילים להם במכללות האזוריות. 


דוד עבאס:	המסקנה אינה  נכונה.  אני   רוצה   להעיר  
 	שתי הערות: אחת לגבי התמיהה האם יש פוטנציאל של מועמדים לתואר שני במכללות. צריך להביא בחשבון שבעשר השנים האחרונות בגרו את המוסדות שלנו אלפי סטודנטים וסטודנטיות בעלי תואר ראשון, וזה פוטנציאל גדול מאוד להמשך הכיוון. אותם אנשים שבגרו אותנו הם בעלי הכשרה ייחודית. אני עכשיו מדבר כאיש הכשרת מורים. אותם האנשים הם בעלי הכשרה ייעודית מקצועית, ויש לתת להם את האפשרות להמשיך לתואר השני הייעודי המקצועי בתוך המכללות.


	אני חושב שהבעיה העיקרית היא ההתייחסות של המערכת - משרד האוצר במקרה הזה - ההתייחסות אל מה שנמצא כרגע, ומה שצריך להיות לקראת ה-MED. גברת שרה זיו הציגה את אחת הבעיות מבין השתיים. צריך להיות כאן יחס אחר מבחינת שכר לאלה שיהיו מועמדים להיות מורים, מרצים בתוך מסלולי ה-MED. לחלוטין הדברים שאנחנו מתנגדים אינם מדוייקים. אנחנו בעד הכרה בתואר פרופסור בתוך המסלולים הללו, אלא שכיוון שזה עניין חדש, יש לדון בהיבטים של שכר, בתנאי העסקה של אותם אנשים בשונה מן התנאים שנמצאים בסולם השכר הרגיל הקיים של עובדי ההוראה. בתוך המסגרת הזאת צריך לתת ייחוד מיוחד לאותם אלה שיהיו בתואר השני.

היו"ר זבולון אורלב:	למה  אי   אפשר   להוציא   את    כל   המורים 
                                                            ועובדי ההוראה ולבנות להם שכר מקביל כמו במכללות האזוריות? לכאורה זה לטובתכם.

דוד עבאס:	זאת  תפיסת   יסוד   שציבור   עובדי  ההוראה 
 	במכללות  להכשרת מורים הם חלק בלתי נפרד 
 	מכל מערכת הכשרת המורים. 


היו"ר זבולון אורלב:	אני שואל למה אתה צריך להיות קשור בגננת? 


דוד עבאס:	יש  כאן  הזנה  הדדית  של השדה, מערכת בתי 
 	הספר, גני הילדים אל המורים המכשירים את האנשים אל השדה הזה. אנחנו רואים את עצמנו כחלק בלתי נפרד.


היו"ר זבולון אורלב:	דרך אגב, אני יכול להגיד לך שזה נשמע. .. 
 	צר לי להגיד לך. לומר מה שאתה אומר שהמערכת שלכם תמיד תהייה נכה, הרי שכר הוא חלק מהיכולת לגייס איכות אקדמית טובה. אם מרצה מסויים, יש לו אפשרות לעבוד במכללה האזורית, ויש לו אפשרות לעבוד במכללה להכשרת מורים, הוא לעולם יעדיף מכללה אזורית, כי שם הוא מרוויח שישים אחוז יותר.


דוד עבאס:	לכן   אנחנו   אומרים  שצריך  לתת  תנאי שכר 
 	מיוחדים.


היו"ר זבולון אורלב:	מה זה מיוחדים? 


דוד עבאס:	אנחנו תומכים בכך. 


היו"ר זבולון אורלב:	אזיי למה כולם אומרים שאתם המכשלה?


יצחק רסלר:	אנחנו  תומכים  בכל  מה  שאמרה הגברת שרה 
 	זיו - מילה במילה. 


היו"ר זבולון אורלב:	אני  מוכרח  להבין  את  הנקודה הזאת, כי אני 
 	כל הזמן בחדרי חדרים שומע שהם הבעיה. 


שרה זיו:	מה שאנחנו אומרים שיש להם רצון, אבל תמיד 
 	עולה השאלה בדיונים עם האוצר בהסכמי השכר, שזאת קבוצה מאוד קטנה ביחס לשאר המורים, איך הם יגזרו מהסכום שניתן להם שהוא 0.0 כזה וכזה לקבוצה הקטנה הזאת של מורי המכללות; ונקודה שניה: מה יהיו השלכות הרוחב? השלכות הרוחב - אם הם יתנו למורי המכללות, מה יהיה אחר כך עם מורי התיכון? 



רב יהודה פליקס:	אני  רוצה לומר באופן חיובי, ואולי לא כדרכי. 
 	אני פונה להסתדרות המורים שתסכים שלפרופסור חבר במכללות, המינוי ייעשה על ידי הוועדה שהיא עומדת בראשה, ולא יפריעו לעניין הזה בגלל  הסכמי שכר בינינו לבין הסתדרות המורים. 


דוד עבאס:	מר  רב יהודה פליקס, אנחנו מסכימים.  אנחנו 
 	רוצים  לתת  לדרגה  הזאת תנאי העסקה ושכר 
 	טובים יותר.


רב יהודה פליקס:	ולוותר על מרצה בכיר א'.


דוד עבאס:	את זה לא אמרנו. 


רב יהודה פליקס:	אזיי אני מבקש.


יצחק רסלר:	אנחנו בהחלט מסכימים, ואפילו דורשים, את 
 	זה. כלומר יש לנו עניין רב בכל העניין הזה.

 
היו"ר זבולון אורלב:	אזיי  מה  המעצור?  משרד    האוצר?   מר   
 	אורי אליאל, מה שנראה כאן, זה שיש הכרעה שלפי דעתי היא מאוד מקובלת ומאוד נכונה מקצועית, לקדם תואר שני במכללות להכשרת מורים. אפשר לדון על מספר המכסות, וזה הרי בשליטה תקציבית - לפתוח את הפתח הזה ולהתחיל. אני גם זוכר את הדיונים על האקדמיזציה של מערכת החינוך שהעבירה את המכללות להכשרת מורים ממורה בכיר של שלוש שנים, זאת תוספת של עוד שנה - אתה יודע בדיוק את העלויות. דרך אגב, אני מזקני העדה שעוד זוכרים את הוויכוחים על מורה מוסמך של שנתיים ומורה בכיר של שלוש שנים. אבל כל פעם המערכת ידעה בזמנה לעשות את הקפיצה הזאת, כי היא הבינה שאם רוצים לדאוג באופן אמיתי למעמד המקצועי והאקדמי של מקצוע ההוראה, אי אפשר לבלום את הדבר הזה. 


	אחרי שאני שמעתי את הדיון הזה, יצאתי מבולבל לחלוטין. איני מבין מה מעכב את העניין. מה שאומרים לי בחדרי חדרים זה איננו מה שעולה כאן. מה קרה כאן? 


אורי אליאל:	…


שרה זיו:	על  אף הכל,  פניתי מספר פעמים לגברת יעל 
 	שהייתה קודם פה, וביקשתי דיון מקדים איתה כדי לקדם את הדיון במשרד. הדיון הזה נדחה ונדחה, ולא התקיים במשך כל השנה האחרונה.



היו"ר זבולון אורלב:	פרופסור  איתמר גרינולד, לפי מה שאתה 
 	שומע פה, מה בעצם מעכב את העניין? הרי הסתדרות המורים אומרת שהיא מוכנה לפרופסור חבר.


איתמר גרינולד:	עד עכשיו לא שמענו את האמירה הזאת.


היו"ר זבולון אורלב:	אזיי קיבלנו את שכרנו היום?


איתמר גרינולד:	אני  מבין  את הטיעון של מר דוד עבאס בעניין 
 	הזה שאומר: אם אתה הולך למהלך של פרופסור חבר במכללה, שזה יהיה פרופסור חבר גם מבחינת התקצוב.


דוד עבאס:	נכון.


איתמר גרינולד:	זאת איננה  בעיה    של  הוועדה שאני 
 	עומד  בראשה.  אתם צריכים לגמור את זה עם 
 	האוצר. 


היו"ר זבולון אורלב:	האם שלושה חודשים  זה  די  זמן   לגמור   את 
 	העניין? 


איתמר גרינולד:	זה כבר שנתיים.


קריאה:	זה צריך להיגמר הרבה יותר מהר.


היו"ר זבולון אורלב:	השאלה איננה מה צריך. השאלה מה אפשרי. 


יהודית נאות:	לא.  השאלה:  באילו  סדרי  גודל של תקציבים 
 	אנחנו מדברים? הרי זאת הבעיה. 


היו"ר זבולון אורלב:	חברת  הכנסת יהודית נאות, האוצר יכול לומר 
 	להם: אני מוכן בשנה הבאה מכללה אחת - וינגייט. בין כה היא אומרת לך גם שהקצב של המוכנות איננו כזה שעומדים בשער.


איתמר גרינולד:	יש חמישה אחוז בכל העניין הזה.



שרה זיו:	אנחנו הכנו הצעת תקציב לחמש השנים הבאות 
 	בפריסה הדרגתית. 


יהודית נאות:	זה  שהתוכנית שלכם ישנה, אבל הם אינם 
 	יודעים עליה, ואין לכם התייחסות אליה- 

אורי אליאל:	גברת  שרה  זיו  כן  פנתה אלינו, אבל כדי לדון 
 	בעניין מסויים. הדבר הראשון שצריך הוא שהנהלת המשרד תגיד שהוא אחד החשובים. 


היו"ר זבולון אורלב:	אני זוכר אילו מאבקים היו על תואר ראשון.


שרה זיו:	שני  השרים  האחרונים, גם  הרב  לוי וגם יוסי 
 	שריד, בישיבות עם המל"ג אישרו שזה בסדר קדימות ראשון של משרד החינוך. זה לא תורגם עדיין לביצוע. 


היו"ר זבולון אורלב:	גברת  שרה   זיו,  סדר   קדימות   צריך   שאגף 
 	התקציבים  מקבל, ושזה יהיה במקום הראוי לו ולא דברים אחרים.  כאשר השר היה פה בוועדה שנה שלמה, אנחנו לא שמענו ממנו מילה אחת בכל מה שקשור בקידום מעמד המורים, בשונה משרים אחרים שהבינו שהמפתח של קידום החינוך במדינת ישראל תמיד עובר דרך חיזוק המורים. יש פה מחלוקות, וזה לגיטימי. 


קריאה:	אזיי הוועדה  יכולה   לפנות   להנהלת    משרד 
 	החינוך.


יהודית נאות:	אבל אין הנהלה.


היו"ר זבולון אורלב:	אני  מציע  שאנחנו נקבל את ההחלטות הבאות 
 	אם זה נראה לכם: 

1. ועדת החינוך והתרבות רואה בברכה רבה קידום מסלולי תואר שני במכללות האקדמיות להכשרת מורים, שיש בהן כדי לקדם את האקדמיזציה וההתמקצעות של מקצועות ההוראה.


2. הוועדה רשמה לפניה את החלטת המועצה להשכלה גבוהה, המאפשרת הענקת תואר שני במוסדות להשכלה גבוהה שאינם אוניברסיטאות. 


קריאה:	ממאי 1999.



היו"ר זבולון אורלב:	תאריך עברי?


קריאה:	כ"ה באייר תשנ"ט. 


היו"ר זבולון אורלב:	כ"ה  באייר  תשנ"ט  (מאי  1999),   המאפשרת 
 	הענקת תואר שני

3. הוועדה קוראת למשרד החינוך, למשרד האוצר, למועצה להשכלה גבוהה ולארגוני המורים לסיים תוך שלושה חודשים את הדיונים ביניהם, כדי להסדיר את העניין, לרבות תגמול חברי סגל בכיר ותקצובו, ולעדכן בכך את הוועדה. 


4.  הוועדה תחזור לעקוב אחר העניין כדי להבטיח שתוכנית תואר שני במכללות להכשרת מורים תתקיים, לרבות התגמול הראוי לסגל האקדמי. משרד החינוך הוא האחראי לביצוע ההחלטה. 


יהודית נאות:	אין אנו  יכולים  להתעלם מההערה שלך שיש 
 	גם מה לעשות, ואני אבקש שאנחנו נקבל גם דיווח. אתה דיברת על טיוב המצב לקראת התואר הראשון בחלק מהדברים, ואני רשמתי לי את זה בזיכרון, כי אי אפשר להתעלם, ואני חושבת שצריך לקשור את הדברים זה בזה. מוסד שאתם מוציאים שהאקדמיזציה שלו אינה מלאה ברמה של תואר ראשון, אזיי בוודאי שאנחנו איננו יכולים לשקול אותו לתואר שני, וזה אולי יכול להיות "המקל והגזר". האם אתם מסכימים? 


רות בטלר:	הדיונים   האלה   בין    האוניברסיטאות  לבין 
 	המכללות הרבה פעמים הופכים לדיונים על האינטרסים של המוסדות ולא דיונים על אינטרסים של החינוך. לכן אין  אני  יושבת פה כנציגה של האוניברסיטה העברית. אני אשתדל לייצג את החינוך.


	אני חושבת שדי ברור לכולנו שאחת מההתנגשויות כאן היא בין הרצון לקדם גם את המעמד של המורה וגם את איכות המורה; והעוקץ שבעניין, וכמו שראינו כבר דרך הדוחות למיניהם, שקבלת תואר איננה מבטיחה לא את זה ולא את זה. 


	העובדה שכל כך קל עכשיו לקבל תארים שניים דווקא בתחום של החינוך, והרבה יותר קל לקבל תואר שני זה או אחר בחינוך מאשר בדיסיפלינה או בכל תחום אחר, לדעתי אינה בסופו של דבר  מקדמת את מעמד המורה ואת החינוך, אלא עושה בדיוק ההפך. 


	דאגה אחת שיש לי בעקבות המהלך הזה היא בדיוק אותה הדאגה, שאיני  רוצה שדווקא בתחום החינוך יהיה יותר קל לקבל אישור לתואר שני מחוץ לאוניברסיטאות מאשר בתחומים אחרים. אינני חושבת שיש פה מחלוקת. 


 	למה אני חוזרת על דברים שאינם במחלוקת? כי אנחנו צריכים בכל זאת קצת ללמוד מן העבר, ואנחנו יודעים אילו טעויות נעשו. לכן אני חושבת שהדברים המובנים מאליהם האלה צריכים להיות .. והייתי מציעה שהם יופיעו גם בסיכומי ההחלטה בצורה זו או אחרת. 


	אין זה ברור לי מה זה בדיוק תואר שני פרופסיונלי. אינני  אומרת שאין מקום להתווכח על דבר כזה. 	


קריאה:	אמרתי שצריך לפתח דגם מנחה בעניין הזה.


רות בטלר:	צריך להיות לא רק דגם מנחה.


קריאה:	דגם מיוחד להוראה.


רות בטלר:	אם  לתואר  השני  הפרופסיונלי   הזה   אין  
 	איזה שהוא משקל יתר, אינני  חושבת שזה דבר טוב. יש שוני מאוד גדול בין המוסדות השונים להכשרת מורים. אזיי אני אומרת שמבחינת האינטרסים של החינוך והשבחת ההוראה, לא השגנו שום דבר.

	יש משהו בכל התהליך הזה כאשר אתה רותם בכל זאת את העגלה לפני הסוס. זו תשתית אקדמית לכל דבר. זו תשתית כזאת שבעצם מאפשרת היום הכשרה לתואר שני שאינה נופלת לפחות בתחומים מסויימים מזו שניתנת באוניברסיטאות. נראה לי שמה שקורה זה בדיוק ההפך. זאת אומרת: קודם תאשרו את התואר השני, ואז זה יאפשר לנו להתחיל לבנות את התשתית. 


רב יהודה פליקס:	באוניברסיטה   מסויימת   חבר   ועדה    ביקר 
 	במכללה מסויימת ואמר: הספרייה שלכם 
 	בחינוך יותר גדולה משלנו. 


רות בטלר:	השאלה פה היא בכל זאת מאין אתה מתחיל. 
 	באותה המכללה שבה כבר התשתית קיימת, זה גם מבחינת הארגון של חברי הסגל. אזיי בין היתר אני חושבת שהערות שלי מכוונות בהחלט.


נפתלי ויטמן:	המל"ג   קבע   בעניינים  האלה, ולמשל   בדבר 
 	הספציפי הזה, המל"ג קבע שאחד התנאים הבסיסיים זה העמדת ספרייה ומעבדות שמתאימות ללימודי תואר שני. קבענו בהחלטה מכ"ה באייר.


רות בטלר:	אינני   מתנגדת  למהלך  הזה.  אני  רק רוצה 
 	שהוא יהיה נכון וטוב. נכון וטוב - זה לוקח זמן, ואני באמת מזהירה מפני פזיזות בעניין הזה. 


	בכל מקרה אנחנו מדברים ברוב המקרים באיזה שהוא שלב מעבר. יכול להיות שיעברו כמה שנים טובות עד שמכללה כזאת או אחרת יכולה בעצמה להעמיד תואר שני ראוי. בתוך שלב המעבר הזה אני חושבת שאחד הכיוונים שאפשר בהחלט לפתח הוא שותפויות.


שרה זיו:	נקודה ראשונה -  התנאים  שנקבעו  הם תנאים  
 	מובנים מאליהם. 	לא תוכל מכללה להגיש אם היא אינה עומדת בתנאי סגל שנדרשים לתואר שני, בתשתיות אקדמיות פדגוגיות ופיזיות  שעומדות לתואר שני, ואיש לא ייתן לה הנחות - לא אנחנו, ובוודאי לא המל"ג שם. לכן הדרישה לעניין הסגל לא הייתה שהסגל שאנחנו מגייסים איננו טוב; אלא שאנחנו נתקלים בקשיים לגייס את הסגל הטוב, בגלל השכר. לא שאנחנו רוצים להוריד את רמת הסגל - אנחנו רוצים לשמור על רמת הסגל, ורוצים ליצור את התנאים. מי שלא יהיה לו הסגל הראוי, לא יגיש.


	נקודה שניה - גם במל"ג נאמר שכל תוכנית או כל מוסד שיגיש, ייבדק המוסד כולו. כלומר גם מה שיש, היה ויהיה בו בעבר ובעתיד, והסגל איננו רק שאלת הסגל בתוכנית התואר השני, אלא גם מבנה הסגל בתואר הראשון. זה גם נאמר, וזאת התחייבות שכתובה.


	נקודה שלישית – אני חושבת שהרצון לרמה הוא שלנו לא פחות מאשר של מישהו אחר. אנחנו לא נאשר שום תוכנית "חפיפניקית". יותר מזה, מוסדות שרוצים להגיש תוכניות שאינן משרתות את הפיתוח הפרופסיונלי של מורים, לדוגמה איזו שהיא תוכנית שהיא תוכנית תואר שני טובה מאוד, אבל היא איננה תורמת לפיתוח מורים, אנחנו אומרים: לא בבית ספרנו. משום שלא לזה נועד התקציב, לא לזה נועדו התשתיות, ולא לזה נועד הדבר הזה. לכן אני חושבת שאין שום חשש כזה. 


	עניין השותפויות  פה עלה על ידי ות"ת דווקא ומל"ג, ויש ניסיונות לבדוק את זה, אבל לא בהכרח זה יילך. 



איתמר גרינולד:	אני  חושב  שיש  להפריד  בין  שתי  רמות   של 
 	הדיון. הרמה הטכנית או הרמה הטקטית-אסטרטגית והבעיה המהותית של העניין. יש היערכות אחת שצריכה להיות, והיא במישור של השכר ושל תארים שניתנים, ויש מה שפרופסור רות בטלר ציינה אותו, העניין של התכנים וההכשרה המקצועית.


	הדברים כרוכים זה בזה. זה שיש החלטה שאפשר להעביר את הדיון, אפשר לקדם את הדיון על עניין של המכללות לתואר לשני, עדיין איננו אומר שהמכללות בשלות לעניין הזה באופן מהותי מבפנים. אני חושב שמישהו צריך לקבוע מה הוא תהליך ההבשלה, ומתי הגיעה דרגת ההבשלה הראויה. בעניין הזה, למיטב ידיעתי, אין במועצה להשכלה גבוהה קונספציה ברורה מה הוא התהליך של מעבר. לא כמה שנים, אלא קונספציה ברורה מה הוא המעבר מ-BED ל-MED מבחינת התכנים. לעניין של ה-BED, אם אנחנו מאשרים מסלול מסויים לקבל MED, אני הייתי במספיק ועדות בריכוזה של גברת ריקי מנדלצווייג בעניין הזה; אנחנו יושבים מבחינה אקדמית. שואלים גם כמה מורים יש, אבל צריך להגיש חוברת מלאה לגבי התכנים. 


שרה זיו:	אבל זה יוגש בכל מוסד.


איתמר גרינולד:	אבל אין לנו עדיין אמות המידה לדבר הזה. 


יהודית נאות:	מה  זה  יוגש?  על  פי  מה תהייה אמת המידה 
 	שלך  על  החוברת  שתוגש,  אם  זה ראוי או 
 אינו ראוי? קודם מגבשים אמות מידה.


שרה זיו:	בשום   מוסד   אקדמי   אין   דגם   מנחה  איך 
 	פקולטה תגיש תואר שני.


יהודית נאות:	באמת? למל"ג יש.


שרה זיו:	נכון. כי אז אמר פרופסור לב ציון שלתואר 
 	ראשון היה דגם מנחה, והסתבר שהיו לו יתרונות רבים, והיו לו חסרונות רבים. בדיון שקיימנו שם שאלנו אותה שאלה: האם הרעיון  טוב לקיים דגם מנחה לתואר שני? והגענו איתם למסקנה, בהמלצתם, שבידינו צריכה להיות איזו שהיא תפיסת מסגרת אילו תוכניות נגיש, ואין צריך להיות דגם  מנחה מאושר על ידי מל"ג, אלא הוא ייבדק לגופן של התוכניות. 


יהודית נאות:	מר נפתלי ויטמן, זה המצב? 


נפתלי ויטמן:	כן.



יהודית נאות:	ילמדו תוך כדי הליכה? 


נפתלי ויטמן:	מה  זה נקרא ילמדו תוך כדי הליכה? הם יגישו 
 	לנו תוכניות. 


יהודית נאות:	ככה  אני מפרשת את הדברים של דוקטור שרה 
 	זיו. 


נפתלי ויטמן:	הם  יגישו  תוכניות, וביום שהם יגישו תוכנית, 
 	לא יפתחו את הלימודים. הם יגישו תוכנית, תוכנית שתעבור אצלנו את הבדיקות הבסיסיות, ושתהייה מותנית בהחלטה עקרונית שלנו על לימודי תואר שני, ששם יש הרבה תנאים ומגבלות - שזאת קפיצת מדרגה, שצריכים אנשי סגל כאלה וכאלה, שלא רק מרצה בכיר, אלא שלפחות שני שליש מהסגל הוא קבוע; ואז אנחנו נקים ועדה, וביום שנקים את הוועדה לא נרשה להם להתחיל ללמד. 


איתמר גרינולד:	בתואר  הראשון  היו  הרבה  שנים ש"אכלנו 
 	קש" מפני שהוגשו תוכניות. לא היו תוכניות? 


נפתלי ויטמן:	דבר  ראשון  למדו  דברים,  וכל   יום   לומדים 
 	דברים. 


	דבר שני, בקשר לתואר הראשון ובכלל, היה דבר שהיה גם עם האוניברסיטאות, שהיו מחליטים עימן על תוכנית, וכבר נותנים את הדבר הנורא והאיום הזה שקראו לו "כוכבים". זאת אומרת, הוועדה עוד לא התחילה לעבוד. 


יהודית נאות:	זה מאוד לא בסדר.


נפתלי ויטמן:	צריכים  קודם  כל  להתחיל   לעבוד,   כי   כאן 
 	"מסדרים" את הסטודנטים. יש לנו מחזורים של סטודנטים שגמרו שלוש-ארבע שנים - וכלום. 


איתי זימרן:	לא  דיברתי  עם  פרופסור  רות בטלר, אבל עם 
 	מר דני ענבל דיברתי. נדמה לי שכארבעים אחוז מן הסטודנטים לתוכנית שניה במחלקה לחינוך באוניברסיטה הם בוגרי מכללות.  זאת אומרת שבאופן מעשי לחלוטין, בוגרי המכללות ממשיכים לתואר שני באוניברסיטה העברית. זאת אומרת שמבחינת הפוטנציאל של בוגרי המכללות, בסך הכל אם אתה בודק, הפוטנציאל קיים, הידע קיים, ועובדה שהם גם מסיימים - וחלקם בהצטיינות - ואת זה צריך להביא בחשבון. 



יהודית נאות:	אין  מחלוקת  שיש מכללות שמכשירות בוגרים 
 	מאוד ראויים. זה איננו הדיון. 


איתי זימרן:	המכללות    שמכשירות    בוגרים   ראויים   הן 
 	המכללות שתגשנה את התוכניות לבחינות, והן ייבדקו. יש אווירה לא יפה ולא נוחה לנו בציבוריות, שהיא נובעת, ואני אומר את זה לך כי את פרופסור, שהיא נובעת מאיזה שהיא תפיסה מוקדמת של התייחסות למושג אקדמיזציה במשמעויות שנקבעו באוניברסיטאות בחמש מאות השנים האחרונות; וזה עניין ששווה דיון ציבורי.


יהודית נאות:	לא הבנתי אותך בכלל. 


איתי זימרן:	אני  חושב  שמושגי היסודות שלנו שונים, ואני 
 	רוצה להציע לוועדת החינוך של הכנסת, ואני מוכן להתנדב לפתוח, לדון  בעניין של המשמעות של תואר אקדמי בהכשרת מורים; והמשמעות של תואר אקדמי בהכשרת מורים תהייה לה משמעות אדירה בסטטוס של המורים בתוך החברה הזאת. זה עניין שמעולם לא דנו בו, ולכן אני זוכר את הדיונים ב-BED ואמרו לא BA אלא BED, לא מפני שזה BED בהוראה, אלא כי זה היה אמור להיות מלכתחילה תואר נחות, וה-MED אמור לכאורה להיות מלכתחילה תואר נחות; וזה עיוות של מערכת ההשכלה הגבוהה בארץ בכלל. באנגליה ל-MED יש ערך אדיר מבחינת אופי התואר ולפעמים יותר מ-MA, ופה אוטומטית ה-MED צריך להיות תואר נחות, אוטומטית ה-BED הוא תואר נחות, וכשהיה מאבק מסביב ל-BA, אמרו: לא. זה יישאר BED כי זה במכללות לחינוך. 


קריאה:	משרד החינוך אמר את זה.


איתי זימרן:	כאשר  קמו  המכללות  האזוריות,  מייד קיבלו 
 	BA. נכון שזה קשור לעניין של הכשרת מורים, אבל זה היה ברור לחלוטין. זאת אומרת ה-BED לא נשאר תואר בהוראה. הוא נשאר תואר מ-SECOND BEST , ואין זה  צודק לגבי חלק מהמכללות.


יהודית נאות:	חלק.


איתי זימרן:	סליחה.   אני   מדבר   על   חלק,  ואני   מאמין 
 	שהמכללה שלי היא בחלק הזה. 


יהודית נאות:	אינני   רוצה  לתת  לך  דוגמאות  אישיות  על 
 	בחינה מקבילה שעשיתי בביולוגיה בפקולטה לביולוגיה ובמכללה, ויש לי  הנתונים; ואלה גם דברים שמשתנים עם הזמן, ואני מסכימה איתך לחלוטין ש-BED לא נראה כמו BA או BAS וזו מלכתחילה אולי הייתה המטרה. 

	אני רוצה לומר משהו לגבי השקפת העולם שלי. אני חושבת שהמגמה שיהיה תואר שני בחינוך היא נכונה, משום שאינני  רואה מורה עם תואר שני בביולוגיה, מורה יותר טוב מאשר מורה עם תואר שני בחינוך. כמה שאני במדעי הטבע, וההתמקצעות דורשת שיהיה לך  התואר השני בנושא שאתה מלמד, במתמטיקה או בפיזיקה, אני חושבת שזנחנו את העניין של החינוך כמקצוע. חלק זה מאבקי השכר של ארגוני המורים, ואני אומרת לך את זה בתור אימא, בתור סבתא ובתור הכל. 


	אין לי ספק שזאת בעיה, וכן צריך ללכת על זה שיהיה תואר שני בחינוך. זה לא ממהות הדיון. מהות הדיון היא מה שאמרה פה פרופסור רות בטלר, שאם אנחנו לא נדאג מהיום הראשון שזה יהיה ברמה נאותה, כי אז תמיד ימשיכו להתייחס לזה כאל תת רמה. 


 	זאת המטרה של ועדת החינוך של הכנסת, לא להיכנס להסכמי שכר עם האוצר. המטרה שלנו לוודא שמלכתחילה מתחילים את התואר השני הזה כתואר אקוויוולנטי לתואר שני בביולוגיה, עם כל החובות ועם כל הזכויות. 


איתי זימרן:	תואר שני אקוויוולנטי ואחר. 


יהודית נאות:	אחר כי הוא בחינוך.


איתי זימרן:	נכון. 


יהודית נאות:	אבל אם אני אעמוד היום על הדרישה שלי שזה 
 	יהיה ברמה נאותה, כי אז אני גם אתייחס אל זה כאל רמה נאותה, וזאת בעצם מהות הדיון. 


שרה זיו:	גם  אם   נעמוד  בכל   התנאים   שאת  אומרת, 
 	ב-BED יעמוד בכל התנאים.


יהודית נאות:	לא נכון,  גברת  שרה  זיו. זאת בדיוק הנקודה, 
 	ואני לא חושבת שאת האזנת. זה איננו נכון, ואנחנו מקבלים פה די הרבה מכללות. יש כאן חוסר פייריות לגבי המכללות שעומדות ברמה. תמיד צריך לחשוב שיש גם מכללות שעושות פה פלסתר, והתחרות היא איומה -  ולי עוד יש  בעיה עם משרד החינוך. הפיקוח הוא לא תמיד מספיק, וגם אין לכם תקנים לעניין. אבל יש מכללות שהן באמת ברמה, ויש אחרות שאינן ברמה.



שרה זיו:	האמירה  הזאת נאמרת גם לתוכניות במכללות 
 	שלא  לחינוך.  גם  אוניברסיטאות  הרבה   
 פעמים בתחרות הזאת. זה בכל המערכת.


יהודית נאות:	זה נכון. בפריצת הדרך  של  השנים  האחרונות 
 	יש בעיה עם המכללות, כי אני חושבת שהמכללות טוב עשו שנתנו אקדמיזציה, אבל אני אומרת - ואני רמזתי על "המקל והגזר". לתואר שני – אדרבא - אחרי שהוכחת שיש לך תואר ראשון נאות.


שרה זיו:	מה  שמר  איתי  זימרן   ניסה  להגיד,   שברגע 
 	שאומרים MED, רק המילה, בלי לבדוק את המהות, אומרים אחרים זה לא כמו MA, ואין צריכים לשדר את זה בכיוון הזה. זאת הנקודה, בלי קשר למהות עכשיו.


איתי זימרן:	אבל אין מדובר  כאן  בשידור, אלא מדובר  
 	בתוכן. 


שרה זיו:	ישנו תיקון לחוק המועצה להשכלה גבוהה, 
 	ומר נפתלי ויטמן ישכיל אותנו, שכל תואר ראשון הוא שווה ערך, וזה בא על רקע אותה התייחסות.


יהודית נאות:	בסדר.


שרה זיו:	יכול להיות שנצטרך להגיע לחקיקה. 


יהודית נאות:	תודה רבה לכולכם.

